In ons schoën derrep es 't er de lesten toid vanalles aon d'hant... Ambrasmoakers op foiven, vandoalestreekn in 't centrum, geldpikkers van aa madammekes bé eelen thois, verdachte andelingn op Spechtes, en ni te vergeetn nen droesn da veerrang van rechts pakt met de tweë voetn verroit. En ten nog alles op een ander steekn, niksken willen toegeven en roepn van "feek nies"!
Iëne van ie, iëne van dau, joenge, aa, mann'n en vraan... de leste weiken weiremen om d'oëren geslaugen mé nies over de nief kandidauten vee de gemienteraudsverkiezingn van oktober. Zen z'er geriëd vee? Weeteze wau dazoan beginn'n? En de belangrijkste vroag... zen ze straf genoeg vee 't op te pakken tegen d'aa garde?
Oppèk es roik oan verschillende stammenees woa da't plezant es vé te zittn. Vé de moment zen d'er echter nen diël veranderingen: nief volk achter den toëg, uitbroidink, er gon d'er toe doen,… Tees allemoa, mor oek de oigenet en persoënleket van dedei woa dat er foitelijk nikske verandert, eit ons den oanzet gegeven vé ie ons thema van te moaken vé 2017.